LT Europos Sąjungos oficialusis leidinys C 405/10

PARTNERYSTĖS SUSITARIMĄ SUDARIUSIŲ AFRIKOS, KARIBŲ IR RAMIOJO VANDENYNO VALSTYBIŲ GRUPĖS NARIŲ IR EUROPOS SĄJUNGOS BEI JOS VALSTYBIŲ NARIŲ JUNGTINĖ PARLAMENTINĖ ASAMBLĖJA

2017 M. BIRŽELIO 21 D., TREČIADIENIO, POSĖDŽIO PROTOKOLAS

(2017/C 405/03)

TURINYS

1. 13-ojo regioninio susitikimo, vykusio 2017 m. vasario 22–24 d. Fritaune, Siera Leonėje (Vakarų Afrikos regionas), ataskaita. Pirmininkų ataskaita 11

2. Etiopijos finansų ir ekonominio bendradarbiavimo ministro, AKR Tarybos pirmininko pareigas einančio Abrahamo Tekeste pareiškimas 11

3. Maltos užsienio reikalų ir prekybos skatinimo ministro, ES Tarybos pirmininko pareigas einančio Carmelo Abelos pareiškimas 11

4. Klausimų Tarybai valanda 11

5. Diskusijos su Tarybos atstovais pagal procedūrą „prašau žodžio“ 12

6. Kultūra, kaip ekonomikos augimo varomoji jėga. 12

7. Seminarų suvestinės ataskaitos. Procedūra „prašau žodžio“ 12

8. 2017 m. birželio 20 d., antradienio, rytinio posėdžio protokolo tvirtinimas 13

9. Balsavimas dėl trijų nuolatinių komitetų pranešimuose pateiktų pasiūlymų dėl rezoliucijų. 13

10. Balsavimas dėl skubių pasiūlymų dėl rezoliucijų 14

11. Balsavimas dėl deklaracijos projekto. 14

12. Kiti klausimai 14

13. 2017 m. birželio 20 d., antradienio, rytinio posėdžio protokolo tvirtinimas 15

14. 34-osios Jungtinės parlamentinės asamblėjos sesijos data ir vieta 15

I PRIEDAS JUNGTINĖS PARLAMENTINĖS ASAMBLĖJOS DALYVIŲ SĄRAŠAS ABĖCĖLĖS TVARKA 16

II PRIEDAS 2017 M. BIRŽELIO 19–21 D. SENT DŽULIANSE (MALTA) VYKUSIOS SESIJOS DALYVIŲ SĄRAŠAS 20

III PRIEDAS PRIIMTI TEKSTAI 23

Rezoliucija dėl politinių partijų finansavimo AKR ir ES šalyse 23

Rezoliucija dėl pagalbos ir vystymosi veiksmingumo gerinimo AKR ir ES bendradarbiavimo srityje 27

Rezoliucija dėl sporto vaidmens skatinant švietimą ir skurdo panaikinimą 32

Rezoliucija dėl saugumo padėties Sacharos ir Sahelio regione 38

Deklaracija dėl klimato kaitos 43

2017 M. BIRŽELIO 21 D., TREČIADIENIO, POSĖDŽIO PROTOKOLAS

(Posėdis pradėtas 9.45 val.)

PIRMININKAVO Memounatou IBRAHIMA

Laikinai einanti vieno iš pirmininkų pareigas

1. 13-ojo regioninio susitikimo, vykusio 2017 m. vasario 22–24 d. Fritaune, Siera Leonėje (Vakarų Afrikos regionas), ataskaita. Pirmininkų ataskaita

Vieno iš pirmininkų pareigas einanti Cécile Kashetu Kyenge pateikė žodinę 13-ojo regioninio susitikimo ataskaitą, atkreipdama dėmesį į svarbiausius aptartus klausimus.

Kalbėjo: Halifa Sallah (Gambija), Alpha Ousmane (Burkina Fasas), Ibrahim Rassin Bundu (Siera Leonė), Mario Saiegh (Bisau Gvinėja) ir Cécile Kashetu Kyenge.

Diskusijose, be kitų klausimų, diskutuota apie pažangą, padarytą siekiant gero valdymo Vakarų Afrikos regione, esamą saugumo padėtį ir poreikį investuoti į ekonomiką siekiant pažaboti pernelyg didelę migraciją. Nariai taip pat aptarė tai, kad šiame regioniniame susitikime dalyvavo mažai moterų.

2. Etiopijos finansų ir ekonominio bendradarbiavimo ministro, AKR Tarybos pirmininko pareigas einančio Abrahamo Tekeste pareiškimas

Finansų ir ekonominio bendradarbiavimo ministras (Etiopija), AKR Tarybos pirmininko pareigas einantis Abraham Tekeste dar kartą patvirtino Etiopijos įsipareigojimą siekti AKR valstybių ir ES partnerystės tikslų. AKR valstybės norėjo sukurti teisiškai privalomu susitarimu grindžiamą partnerystę po 2020 m., kuri padėtų siekti AKR šalių ekonomikos ir industrializacijos pertvarkos ir būtų grindžiama industrializacija, aplinkos apsauga, inovacijomis ir modernizavimu. Jis taip pat pabrėžė, kad į būsimą susitarimą turėtų būti įtraukta tinkama finansinė vystomojo bendradarbiavimo struktūra.

3. Maltos užsienio reikalų ir prekybos skatinimo ministro, ES Tarybos pirmininko pareigas einančio Carmelo Abelos pareiškimas

Maltos užsienio reikalų ir prekybos skatinimo ministras įspėjo dėl daugiašaliam bendradarbiavimui trukdančių dabartinių izoliacinių ir nacionalistinių tendencijų. Jis paragino kurti teisinės valstybės principais, žmogaus teisėmis ir demokratija grindžiamą pasaulinę tvarką. Jis labai palankiai įvertino naująjį Europos konsensusą dėl vystymosi, kuriame nustatyta, kad darnaus vystymosi tikslų įgyvendinimas bus ES vystymosi strategijos centre. Jis informavo narius apie Europos saugumo ir gynybos strategijos rengimą ir paskatino Afrikos pastangas sukurti regioninę saugumo politiką. Carmelo Abela priminė Asamblėjai, kaip svarbu įgyvendinti Valetos partnerystę migracijos srityje, ypač skatinant laikytis solidarumo principų. Remdamasi Valetos veiksmų planu, ES įsteigė Skubiosios pagalbos Afrikai patikos fondą, kuris šiuo metu finansuoja 116 programų, kurių bendra vertė – 1 889 mln. EUR.

Kalbėjo: Halifa Sallah (Gambija), Ana Rita Sithole (Mozambikas), Worlea Saywah Dunnah (Liberija) ir Ben Abdallah Banda (Gana)

4. Klausimų Tarybai valanda

AKR Tarybai buvo pateikti 5 klausimai, o ES Tarybai – 8 klausimai.

Abraham Tekeste AKR tarybos vardu atsakė į šiuos klausimus ir į papildomą klausimą:

Klausimą Nr. 4 dėl angliakasybos koncesijos Bismarko jūroje, kurį pateikė Lídia Senra Rodríguez.

Į toliau išvardytus klausimus buvo atsakyta, bet nebuvo pateikta papildomų klausimų:

Klausimą Nr. 2 dėl Jemeno pabėgėlių padėties Džibutyje, kurį pateikė Cécile Kashetu Kyenge.

Klausimą Nr. 3 dėl mėlynosios ekonomikos, kurį pateikė Marielle de Sarnez (kurią pakeitė Nathalie Griesbeck).

Klausimą Nr. 5 dėl sausros ir bado Rytų Afrikoje, kurį pateikė Nathalie Griesbeck.

Klausimo Nr. 1 autorius nedalyvavo.

Carmelo Abela ES Tarybos vardu atsakė į šiuos klausimus ir į papildomus klausimus:

Klausimą Nr. 9 dėl jūrų piratų, kurį pateikė Clifford André (Seišeliai).

Klausimą Nr. 11 dėl ES Laukinės gamtos veiksmų plano, kurį uždavė Catherine Bearder.

Klausimą Nr. 12 dėl angliakasybos koncesijos Bismarko jūroje, kurį pateikė Lídia Senra Rodríguez.

Į toliau išvardytus klausimus buvo atsakyta, bet nebuvo pateikta papildomų klausimų:

Klausimą Nr. 6 dėl Jemeno pabėgėlių padėties Džibutyje, kurį pateikė Cécile Kashetu Kyenge.

Klausimą Nr. 8 dėl sausros ir bado Rytų Afrikoje, kurį pateikė Nathalie Griesbeck.

Klausimą Nr. 10 dėl mėlynosios ekonomikos, kurį pateikė Marielle de Sarnez (kurią pakeitė Nathalie Griesbeck).

Klausimą Nr. 13 dėl kai kurių EP narių paternalistinių tendencijų, kurį pateikė Tesfaye Daba (Etiopija).

Klausimo Nr. 7 autorius nedalyvavo.

5. Diskusijos su Tarybos atstovais pagal procedūrą „prašau žodžio“

Kalbėjo: Mohamed Youssof Goumaneh (Džibutis), Halifa Sallah (Gambija), Agnima Alain-Michel Lobognon (Dramblio Kaulo Krantas), Adjedoue Weidou (Čadas), Oum Kelthoum Soueid Ahmed (Mauritanija) ir Jacob Oulanyah (Uganda).

Nariai daugiausia dėmesio skyrė tokioms temoms kaip migracija ir vystomasis bendradarbiavimas, jaunimo ir moterų dalyvavimas sprendimų priėmimo procesuose, įskaitant moterų dalyvavimą Jungtinėje parlamentinėje asamblėjoje, taip pat konkretesniems klausimams, pavyzdžiui, dėl žvejybos Dramblio Kaulo Krante ir G5 Interforces finansavimo.

6. Kultūra, kaip ekonomikos augimo varomoji jėga.

Diskusija su užsienio reikalų ir prekybos skatinimo ministru (Malta) Carmelo Abela.

Maltos užsienio reikalų ir prekybos skatinimo ministras Carmelo Abela atkreipė dėmesį į tai, kad šiandien, XXI a. pradžioje, augimas vis labiau priklauso nuo alternatyvių ramsčių, įskaitant kultūrą. Jis pateikė labai teigiamą Maltos patirties kultūros plėtros, kultūros politikos ir kultūros indėlio į likusią šalies ekonomiką srityse apžvalgą. Keturių kultūros sektoriaus komponentų: paveldo, meno, dizaino ir tarpdisciplininės veiklos, bendroji pridėtinė vertė buvo didesnė nei statybos sektoriaus. Ministras taip pat palankiai kalbėjo apie Maltoje taikomą pažangiąją specializacijos politiką, kuri skatina ekonominį augimą.

Kalbėjo: Abdikadir Omar Aden (Kenija), Joachim Zeller, Cécile Kashetu Kyenge, Mohamed Youssof Goumaneh (Džibutis), Catherine Bearder, Krzysztof Hetman, Arne Gericke, Tadeusz Zwiefka ir Louis-Joseph Manscour.

Nariai vienbalsiai pripažino kultūros, ne tik kaip paramos ekonomikos veiklai, bet ir kaip tapatybės ir socialinės sanglaudos veiksnio, vaidmenį ir svarbą. Jie pabrėžė kultūros sektoriaus sąveikas su švietimo ir sveikatos sektoriais, kurie padeda kultūros sektoriui tapti visos ekonomikos svertu. Kai kurie nariai kalbėjo apie globalizuotos kultūros keliamą grėsmę. Kiti tvirtino, kad kultūra vietos lygmeniu, ypač miestuose, yra ekonomiškai ir socialiai veiksminga. Jie pabrėžė, kad siekiant kultūrą padaryti politikos prioritetu ir skirti jai reikiamas biudžeto lėšas, reikalinga politinė valia.

Diskusijas užbaigė Carmelo Abela.

7. Seminarų suvestinės ataskaitos. Procedūra „prašau žodžio“

Cécile Kashetu Kyenge (pakeičianti Enrique’ą Guerrero Salomą) pateikė seminaro tema „Malta, kaip humanitarinis centras“ suvestinę ataskaitą. Per seminarą nariai lankėsi Europos prieglobsčio paramos biure (EASO), ES agentūroje, kuriai patikėta užduotis prižiūrėti, kad ES valstybės narės prašymus suteikti prieglobstį nagrinėtų sklandžiai ir veiksmingai, ir migrantams teikti teisinę pagalbą ir konsultacijas. Nariai išklausė informatyvius pranešimus apie migrantų padėtį ir jų neteisėtą gabenimą per Viduržemio jūrą. Jie taip pat buvo informuoti apie derybas dėl pilnateisės ES prieglobsčio agentūros steigimo.

Phel Parkies (Pietų Afrika) pateikė pranešimą žodžiu apie seminarą „Malta, kaip augimo ir sėkmingų investicijų į žinias centras“. Nariai lankėsi Maltos Gamtos mokslų parke (angl. Life Science Park). Jis buvo įsteigtas 2004 m., prie jo finansavimo prisidėjo Europos regioninės plėtros fondas, dabartiniam finansiniam laikotarpiui skirdamas 30 mln. EUR sumą, jis yra tarptautinė inovacijų ir mokslinių tyrimų bei plėtros platforma gamtos mokslų srityje. Ypač svarbus Maltos skaitmeninių inovacijų centro projektas vaizdų fiksavimo programinės įrangos ir ląstelių terapijos bei genomikos mokslinių tyrimų srityje.

Kalbėjo: Halifa Sallah (Gambija).

8. 2017 m. birželio 20 d., antradienio, rytinio posėdžio protokolo tvirtinimas

Kalbėjo: Sebastian Kopulande (Zambija), Abadula Gemeda Dago (Etiopija), Lídia Senra Rodríguez, Jomo Mfanawemakhosi Dlamini (Svazilandas).

Nariai paprašė šiek tiek pakeisti išdalintą protokolą.

(Posėdis sustabdytas 12.55 val. ir toliau tęsėsi nuo 14.00 val.)

PIRMININKAVO Louis MICHEL

9. Balsavimas dėl trijų nuolatinių komitetų pranešimuose pateiktų pasiūlymų dėl rezoliucijų.

Viena iš pirmininkų priminė asamblėjai balsavimo procedūras.

— Politinių partijų finansavimas AKR ir ES šalyse (AKR-ES/102.286/17/fin.)

Politinių reikalų komitetas

Worlea Saywah Dunnaho (Liberija) ir Cécile Kashetu Kyenge pranešimas

Priimti pakeitimai: 1, 4, 6, 9, 13 ir 17 (pirma dalis)

Atmesti pakeitimai: 2, 3, 5, 7, 8, 10, 11, 12, 14, 15, 16, 17 (antra dalis) ir 18

PPE frakcija paprašė, kad AKR šalių ir Europos Parlamento atstovai dėl 2, 3, 7, 8, 10, 11, 12, 14, 15, 16 ir 18 pakeitimų balsuotų atskirai.

PPE frakcija paprašė, kad dėl 17 pakeitimo būtų balsuojama dalimis ir kad dėl šio pakeitimo antros dalies AKR šalių ir Europos Parlamento atstovai balsuotų atskirai.

PPE frakcija paprašė, kad dėl A konstatuojamosios dalies būtų balsuojama dalimis ir kad dėl šio pakeitimo antros dalies AKR šalių ir Europos Parlamento atstovai balsuotų atskirai. Pirmoji dalis buvo patvirtinta.

PPE frakcija paprašė, kad dėl B konstatuojamosios dalies būtų balsuojama dalimis ir kad dėl šio pakeitimo antros dalies AKR šalių ir Europos Parlamento atstovai balsuotų atskirai.

PPE frakcija paprašė, kad dėl D konstatuojamosios dalies būtų balsuojama dalimis ir kad dėl šio pakeitimo antros dalies AKR šalių ir Europos Parlamento atstovai balsuotų atskirai. Pirmoji dalis buvo patvirtinta.

PPE frakcija paprašė, kad dėl K konstatuojamosios dalies būtų balsuojama dalimis ir kad dėl šio pakeitimo antros ir trečios dalių AKR šalių ir Europos Parlamento atstovai balsuotų atskirai. Pirmoji dalis buvo patvirtinta.

PPE frakcija ir S&D frakcija paprašė, kad dėl R konstatuojamosios dalies būtų balsuojama dalimis ir kad dėl šio pakeitimo antros dalies AKR šalių ir Europos Parlamento atstovai balsuotų atskirai. Pirmoji dalis buvo patvirtinta.

Šitaip iš dalies pakeista rezoliucija patvirtinta 56 nariams balsavus už ir 1 susilaikius.

— Pagalbos ir vystymosi veiksmingumo gerinimas AKR ir ES bendradarbiavimo srityje (AKR-ES/102.276/17/fin.)

Ekonomikos plėtros, finansų ir prekybos komitetas

Sebastiano C. Kopulande (Zambija) ir Neoklis'o Sylikiotis'o pranešimas

Priimti pakeitimai: 1 ir 3

Atmesti pakeitimai: 2 ir 4

PPE frakcija paprašė, kad AKR šalių ir Europos Parlamento atstovai dėl 4 dalies balsuotų atskirai. Ši dalis atmesta.

GUE/NGL frakcija paprašė, kad AKR šalių ir Europos Parlamento atstovai dėl 3 pakeitimo balsuotų atskirai.

PPE frakcija paprašė, kad AKR šalių ir Europos Parlamento atstovai dėl 16 dalies balsuotų atskirai ir kad būtų balsuojama dalimis. 16 dalies pirmoji ir trečioji dalys buvo priimtos. Antroji dalis buvo atmesta.

PPE frakcija paprašė, kad AKR šalių ir Europos Parlamento atstovai dėl J konstatuojamosios dalies balsuotų atskirai. J konstatuojamoji dalis buvo atmesta.

PPE frakcija paprašė, kad AKR šalių ir Europos Parlamento atstovai dėl L konstatuojamosios dalies balsuotų atskirai. L konstatuojamoji dalis buvo atmesta.

Šitaip iš dalies pakeista rezoliucija patvirtinta 50 nariams balsavus už ir 5 – prieš.

— Sporto vaidmuo skatinant švietimą ir skurdo panaikinimą (AKR-ES/102.279/17/fin.)

Socialinių reikalų ir aplinkos komitetas

Abderrahmane Marrakchy (Mauritanija) ir Teresos Jiménez-Becerril Barrio pranešimas

Priimti pakeitimai: 2, 4 ir 5

Atmesti pakeitimai: 1, 6 ir 7

Atsiimtas pakeitimas: 3

Šitaip iš dalies pakeista rezoliucija patvirtinta vienbalsiai.

10. Balsavimas dėl skubių pasiūlymų dėl rezoliucijų

— Saugumo padėtis Sacharos ir Sahelio regione (AKR-ES/102.293/17/fin.)

Priimti pakeitimai: 1, 2, 3, 4, 5 ir žodinis pakeitimas nr. 1

Atmesti pakeitimai: 6, 7, 8 ir 9

PPE frakcija paprašė, kad AKR šalių ir Europos Parlamento atstovai dėl 6, 7 ir 8 pakeitimų balsuotų atskirai.

Šitaip iš dalies pakeista rezoliucija patvirtinta 65 nariams balsavus už ir 2 – prieš.

— Padėtis Burundyje (AKR-ES 102.294/17)

Balsavimui buvo pateikti kompromisinis pasiūlymas dėl rezoliucijos, kurį pateikė PPE, S&D, ECR, ALDE, Verts/ALE ir EFDD frakcijos, ir GUE/NGL frakcijos pateikta rezoliucija.

Dėl kompromisinio pasiūlymo dėl rezoliucijos, kurį pateikė PPE, S&D, ECR, ALDE, Verts/ALE ir EFDD frakcijos, paprašyta balsuoti slaptai. Be to, paprašyta per galutinį balsavimą balsuoti atskirai.

Pirmininkė paaiškino balsavimo procedūras.

György Hölvénzi, David Martin, Gberi Kombo (Kamerūnas) ir Ashneel Sudhakar (Fidžis) buvo išrinkti burtų keliu paskirti skaičiuoti slapto balsavimo.

PIRMININKAVO Cecile Kashetu KYENGE

Rezoliucija atmesta.

Dėl GUE/NGL frakcijos pateiktos rezoliucijos paprašyta per galutinį balsavimą balsuoti atskirai. Rezoliucija atmesta.

Fitz Jackson (Jamaika) atkreipė dėmesį į tai, kad Burundžio ir Pietų Afrikos Respublikos pateiktų rezoliucijų atsiėmimas turėtų būti laikomas AKR grupės valstybių pareiškimu apie jų įsipareigojimą kartu su ES siekti susitaikymo Burundyje.

11. Balsavimas dėl deklaracijos projekto.

Deklaracija dėl klimato kaitos buvo priimta be balsavimo, dalyvaujantiems posėdyje balsu pritarus.

12. Kiti klausimai

Kalbėjo: Abdikadir Omar Aden (Kenija), laikinai einanti pirmininko pareigas Cecile Parkies Kashetu Kyenge, Phel Parkies (Pietų Afrika) ir Halifa Sallah (Gambija).

Kalbėtojai padėkojo asamblėjai už suteiktą galimybę Kenijai surengti 32-ąją sesiją 2016 m. gruodžio mėn. Nairobyje. Jie apgailestavo dėl incidento, įvykusio tarp vienos iš pirmininkų ir Burundžio atstovų per diskusiją dėl skubaus pasiūlymo dėl rezoliucijos dėl padėties Burundyje per 33-ąją sesiją, ir pareikalavo, kad narių keitimasis nuomonėmis vyktų laikantis abipusės pagarbos principo, visapusiškai laikantis Darbo tvarkos taisyklių ir siekiant bendro tikslo užtikrinti visuomenės gerovę. Jie taip pat paprašė ES padėti rasti taikų politinės krizės Venesueloje sprendimą.

Price Cyprien (Haitis) informavo asamblėją, kad jo šalis norėtų priimti 34-ąją Jungtinės parlamentinės asamblėjos sesiją 2017 m. gruodžio mėn. Pirmininkai paprašė Haičio kompetentingų valdžios institucijų pateikti pasiūlymą raštu.

13. 2017 m. birželio 20 d., antradienio, rytinio posėdžio protokolo tvirtinimas

Pataisytas protokolas patvirtintas.

14. 34-osios Jungtinės parlamentinės asamblėjos sesijos data ir vieta

34-oji Jungtinės parlamentinės asamblėjos sesija vyks 2017 m. gruodžio 18–20 d. Karibų regione.

Viena iš pirmininkų padėkojo Maltos valdžios institucijoms už veiksmingą sesijos organizavimą ir nariams bei bendram sekretoriatui už jų indėlį.

(Posėdis baigtas 15.30 val.)

Mémounatou IBRAHIMA (l. e. p.) Louis MICHEL Nuo 10 punkto jį pakeitė Cécile Kashetu KYENGE (l. e. p.) Pirmininkai Patrick I. GOMES Luis Marco AGUIRIANO NALDA Generaliniai sekretoriai

I PRIEDAS JUNGTINĖS PARLAMENTINĖS ASAMBLĖJOS DALYVIŲ SĄRAŠAS ABĖCĖLĖS TVARKA AKR atstovai EP atstovai IBRAHIMA (TOGAS), l. e. p. viena iš pirmininkų MICHEL, vienas iš pirmininkų ANGOLA ANTIGVA IR BARBUDA BAHAMOS BARBADOSAS (pirmininko pavaduotojas) BELIZAS BENINAS BOTSVANA BURKINA FASAS BURUNDIS KAMERŪNAS ŽALIASIS KYŠULYS CENTRINĖ AFRIKOS RESPUBLIKA ČADAS (pirmininko pavaduotojas) KOMORAI KONGO DEMOKRATINĖ RESPUBLIKA (pirmininko pavaduotojas) KONGO RESPUBLIKA KUKO SALOS DRAMBLIO KAULO KRANTAS DŽIBUTIS DOMINIKA DOMINIKOS RESPUBLIKA PUSIAUJO GVINĖJA (*1) ERITRĖJA (pirmininko pavaduotojas) ETIOPIJA FIDŽIS (pirmininko pavaduotojas) GABONAS GAMBIJA GANA GRENADA GVINĖJA BISAU GVINĖJA GAJANA HAITIS KENIJA KIRIBATIS LESOTAS LIBERIJA MADAGASKARAS MALAVIS MALIS MARŠALO SALOS (Respublika) MAURITANIJA MAURICIJUS MIKRONEZIJOS FEDERACINĖS VALSTIJOS MOZAMBIKAS (pirmininko pavaduotojas) NAMIBIJA (pirmininko pavaduotojas) NAURU NIGERIS NIGERIJA NIUJĖ PALAU PAPUA NAUJOJI GVINĖJA RUANDA SENT KITSAS IR NEVIS SENT LUSIJA SENT VINSENTAS IR GRENADINAI SAMOA (pirmininko pavaduotojas) SAN TOMĖ IR PRINSIPĖ SENEGALAS SEIŠELIAI SIERA LEONĖ (pirmininko pavaduotojas) SALIAMONO SALOS SOMALIS (pirmininko pavaduotojas) PIETŲ AFRIKA SUDANAS (*1) SURINAMAS (pirmininko pavaduotojas) SVAZILANDAS TANZANIJA RYTŲ TIMORAS TOGAS (pirmininko pavaduotojas) TONGA TRINIDADAS IR TOBAGAS TUVALU UGANDA VANUATU ZAMBIJA ZIMBABVĖ ADINOLFI AGEA ARENA BAREKOV BAY BEARDER CAMPBELL BANNERMAN CASA CHAUPRADE CHRISTENSEN CIOCCA CORNILLET CORRAO CZESAK (pirmininko pavaduotojas) DANCE DELAHAYE ENGSTRÖM ESTARÀS FERRAGUT FERRARA FERREIRA (pirmininko pavaduotojas) FLAŠÍKOVÁ BEŇOVÁ FLORENZ GÁL GARDIAZABAL RUBIAL GERICKE GERINGER DE OEDENBERG GIUFFRIDA GOERENS GRIESBECK GUERRERO SALOM HANNAN (pirmininko pavaduotojas) HETMAN HEUBUCH ITURGAIZ KARSKI KYENGE (pirmininko pavaduotoja) LÓPEZ AGUILAR (pirmininko pavaduotojas) LÖSING McAVAN MANSCOUR (pirmininko pavaduotojas) MARUSIK MIZZI MUSELIER (pirmininko pavaduotojas) MUSSOLINI NART (pirmininko pavaduotojas) NEUSER NOICHL OMARJEE PAPADIMOULIS PEDICINI (pirmininko pavaduotojas) POGLIESE PREUSS PUNSET RANGEL (pirmininko pavaduotojas) RIVASI (pirmininko pavaduotoja) ROLIN ROSATI SALVINI SARGENTINI SCHREIJER-PIERIK SENRA RODRÍGUEZ STOLOJAN THOMAS VAIDERE VALERO WENTA WERNER WIELAND WIŚNIEWSKA (pirmininko pavaduotoja) ZÁBORSKÁ ZELLER ZORRINHO ZOVKO ZWIEFKA

POLITINIŲ REIKALŲ KOMITETAS AKR nariai EP nariai LOBOGNON (DRAMBLIO KAULO KRANTAS) (vienas iš pirmininkų) KABINDA NGOY (KONGO DEMOKRATINĖ RESPUBLIKA), pirmininko pavaduotojas SUDHAKAR (FIDŽIS), pirmininko pavaduotojas GOERENS, vienas iš pirmininkų ZELLER, pirmininko pavaduotojas GUERRERO SALOM, pirmininko pavaduotojas TEIXEIRA (ANGOLA) GBIAN (BENINAS) MANGOLE (BOTSVANA) BURKINA FASAS OWONA KONO (KAMERŪNAS) CENTRINĖ AFRIKOS RESPUBLIKA GOUMANEH (DŽIBUTIS) ETIOPIJA GAJANA CYPRIEN (HAITIS) JAMAIKA KIRIBATIS LIBERIJA MALIS MARŠALO SALOS NAURU SENT VINSENTAS IR GRENADINAI TOUM (SUDANAS) (*2) ACKSON (TANZANIJA) RYTŲ TIMORAS TOGAS UGANDA ZINDI (ZIMBABVĖ) ADINOLFI CASA CHAUPRADE CORRAO CZESAK DANCE ENGSTRÖM GABRIEL GAL KARSKI KYENGE LÖSING LÓPEZ AGUILAR MICHEL POGLIESE POREBA PREUSS RANGEL VALERO WERNER WIELAND ZORRINHO ZWIEFKA

EKONOMIKOS PLĖTROS, FINANSŲ IR PREKYBOS KOMITETAS AKR nariai EP nariai LABOSO (KENIJA, viena iš pirmininkų) FERRARA, viena iš pirmininkų ESTARÀS FERRAGUT, pirmininko pavaduotoja MANSCOUR, pirmininko pavaduotojas THOMPSON (BARBADOSAS) RWASA (BURUNDIS) ŽALIASIS KYŠULYS OUMOURI (KOMORAI) PUSIAUJO GVINĖJA (*3) GABONAS KAMANO (GVINĖJA) BISAU GVINĖJA SEKATLE (LESOTAS) JHUGROO (MAURICIJUS) VAQUINA (MOZAMBIKAS) NIGERIJA NIUJĖ KOIM (PAPUA NAUJOJI GVINĖJA) MENGA (KONGO RESPUBLIKA) RUGEMA (RUANDA) FELIX (SENT LUSIJA) RAINHO (SAN TOMĖ IR PRINSIPĖ) SALL (SENEGALAS) SALIAMONO SALOS FISH MAHLALELA (PIETŲ AFRIKA) SENT KITSAS IR NEVIS MISIEKABA (SURINAMAS) TONGA FORDE (TRINIDADAS IR TOBAGAS) KOPULANDE (ZAMBIJA) ARENA BAY CAMPBELL BANNERMAN CORNILLET DELAHAYE FLAŠÍKOVÁ BEŇOVÁ FLORENZ GRIESBECK HANNAN MIZZI MUSELIER NEGRESCU OMARJEE PAPADIMOULIS PEDICINI PUNSET ROSATI SALVINI SARGENTINI SCHREIJER-PIERIK STOLOJAN THOMAS ZOVKO

SOCIALINIŲ REIKALŲ IR APLINKOS KOMITETAS AKR nariai EP nariai GIDLOW (SAMOA, vietoje vieno iš pirmininkų) RIVASI, viena iš pirmininkų AGEA, pirmininko pavaduotoja MUSSOLINI, pirmininko pavaduotoja ANTIGVA IR BARBUDA BAHAMAS (KUBA) PEYREFITTE (BELIZAS) ČADAS JOANE (KUKO SALOS) DOMINIKA DOMINIKOS RESPUBLIKA NAIB (ERITRĖJA) GABONAS SILLAH (GAMBIJA) AMOATEY (GANA) GRENADA RAZAFINDRAVELO (MADAGASKARAS) MUSSA (MALAVIS) ZAMEL (MAURITANIJA) MIKRONEZIJOS FEDERACINĖS VALSTIJOS NAMUTENYA CALEY (NAMIBIJA) DIOFFO (NIGERIS) PALAU SEIŠELIAI LEWALLY (SIERA LEONĖ) SOMALIS DLAMINI (SVAZILANDAS) TAUSI (TUVALU) ALIOT BEARDER CHRISTENSEN CIOCCA FERREIRA GARDIAZABAL RUBIAL GERICKE GERINGER DE OEDENBERG GIUFFRIDA HERRANZ GARCÍA HETMAN HEUBUCH MARUSIK MCAVAN NART NEUSER NOICHL ROLIN SENRA RODRÍGUEZ VAIDERE WENTA WIŚNIEWSKA ZABORSKA (*1) Turintis (-i) stebėtojo statusą. (*2) Turintis (-i) stebėtojo statusą. (*3) Turintis (-i) stebėtojo statusą.